Mohamed Salah

Mohamed Salah Hamed Mahrous Ghaly (fæddur 15. júní 1992) er egypskur knattspyrnumaður sem spilar fyrir Liverpool í ensku úrvalsdeildinni og egypska landsliðinu. Hann spilar oftast sem hægri vængmaður og er með hraðan og fiman leikstíl. Í Evrópu spilaði Salah með FC Basel, Chelsea FC, Fiorentina og Roma áður en hann hélt til Liverpool. Hann hefur fjórvegis hlotið gullskóinn í ensku úrvalsdeildinni og er í 4. sæti yfir markahæstu menn allra tíma í deildinni ásamt flestum markaframlögum (mörk og stoðsendingar) fyrir eitt lið í úrvalsdeild. Salah bætti met - Þriðji atkvæðamesti í sögu úrvalsdeildarinnar Fótbolti.net, sótt 13. desember 2025 Salah hefur skorað um 390 mörk í öllum keppnum.

Liverpool
2017-2018

Salah varð fyrsti leikmaður ensku úrvalsdeildarinnar til að verða leikmaður mánaðarins þrisvar á tímabili. Salah makes history with EA SPORTS award Premier league.com, skoðað 13. apríl, 2018.. Hann keppti við Harry Kane um að verða markakóngur tímabilsins og sló markametið í úrvalsdeildinni á einu tímabili; 32 mörk. Salah skoraði 4 mörk í leik gegn Watford í mars. Hann var valinn afríski leikmaður ársins 2017 Mohamed Salah named BBC African Footballer of the Year BBC. Skoðað 13. apríl, 2018. og leikmaður tímabilsins af samtökum leikmanna (PFA) Mohamed Salah: Liverpool forward voted PFA Player of the Year 2017-18 BBC, skoðað 23. apríl, 2018. og leikmaður úrvalsdeildarinnar á tímabilinu.

Salah varð þriðji Liverpool leikmaðurinn sem hefur náð 40 mörkum á tímabili, ásamt Ian Rush og Roger Hunt. Salah: Mér er alveg sama um allt annað Vísir, skoðað 16. apríl, 2018.

2018-2019

Sumarið 2018 gerði Salah 5 ára samning við Liverpool. Hann varð í þriðja sæti yfir leikmann ársins 2018 í verðlaunum FIFA. Einnig átti hann mark ársins (gegn Everton). Luka Modric named best male player and Marta best female player at Fifa awardsBBC

Salah skoraði 22 mörk á tímabilinu í ensku úrvalsdeildinni og deildi markakóngstitlinum með Sadio Mané og Pierre Emerick-Aubameyang.

2019-2020

Salah varð Englandsmeistari með Liverpool árið 2020 seint um sumarið á tímabili sem var seinkað vegna Covid-19.

Hann varð fyrsti Liverpool leikmaðurinn til að skora 20 mörk í öllum keppnum 3 tímabil í röð síðan Michael Owen spilaði með félaginu.

2020-2021

Í desember 2020 varð Salah markahæsti leikmaður Liverpool í Meistaradeild Evrópu þegar hann tók fram úr Steven Gerrard.BBC News - Champions League: Midtjylland 1-1 Liverpool - Mohamed Salah becomes record scorerBBC

2021-2022

Salah varð fyrsti leikmaðurinn í sögu ensku úrvalsdeildarinnar til að skora í fyrsta leik tímabils, fimm tímabil í röð. Hann komst í 100 úrvalsdeildarmörk og inn á topp 30 yfir markahæstu leikmenn í september 2021. Salah skoraði í 10 leikjum í röð og náði þrennu í  5:0 stórsigri Liverpool á Old Trafford. Hann var valinn leikmaður októbermánaðar.

Salah skoraði sitt 150. mark fyrir félagið í febrúar og varð 10. markahæsti leikmaður þess frá upphafi.

Salah deildi markakóngstitlinum með Son Heung-min tímabilið 2021-2022. Hann var einnig stoðsendingahæstur. Kevin De Bruyne var þó valinn bestur á tímabilinu. Salah hlaut verðlaun blaðamanna sem besti leikmaðurinn.

Liverpool vann báða deildarbikarana en var einu stigi á eftir Man City í baráttunni um englandsmeistaratitilinn.

2022-2023

Salah skrifaði undir nýjan 3 ára samning við Liverpool sumarið 2022. Salah signs new 3 year contract BBC, sótt 1/7 2022
Honum gekk illa að skora í byrjun tímabils en skoraði hröðustu þrennu í Meistaradeild Evrópu á 6 mínútum. Í febrúar varð Salah markahæsti leikmaður Liverpool í evrópukeppnum.

Í mars 2023 varð Salah markahæsti leikmaður Liverpool í ensku úrvalsdeildinni með 2 mörkum í 7-0 sigri á Manchester United. Í apríl varð hann sá leikmaður sem hafði oftast skorað með vinstri fæti þegar hann tók fram úr Robbie Fowler.

2023-2024

Í desember varð Salah fyrsti leikmaðurinn frá Afríku til að skora 150 mörk í ensku úrvalsdeildinni og 200 mörk í öllum keppnum. Hann komst á topp 10 yfir þá markahæstu í deildinni. Auk þess skoraði hann yfir 20 mörk fyrir Liverpool sjöunda tímabilið í röð sem er met.

2024-2025

Fyrir áramót var Salah afkastamikill og átti hvort tveggja mörk og stoðsendingar yfir tug, nokkuð sem enginn hafði gert í úrvalsdeildinni.
Salah ýjaði að því í janúar 2025 að þetta yrði hans síðasta tímabil með Liverpool. Salah staðfestir að þetta sé hans síðasta tímabil með Liverpool Vísir, sótt 3. janúar, 2025 Hann náði hins vegar samningi við félagið í apríl og framlengdi um tvö ár. Salah signs new two-year deal with Liverpool BBC, sótt 11. apríl 2025

Salah varð markahæstur í úrvalsdeildinni á tímabilinu og var valinn leikmaður tímabilsins. Salah wins Premier League player of season award BBC, sótt 25. maí, 2025
Hann var með 29 mörk og einnig stoðsendingarhæstur með 18 talsins og jafnaði Thierry Henry með fjóra gullskó í deildinni. Salah has final say on day of 'special' Liverpool celebrations BBC, sótt 25. maí, 2025

2025-2026

Í upphafi tímabils hlaut Salah PFA-verðlaunin sem kosin eru af leikmönnum í þriðja skipti og hafði enginn hlotið þau svo oft.

Salah náði þeim áfanga í nóvember að hafa skorað 250 mörk fyrir Liverpool og varð hann þriðji markahæsti leikmaður félagsins frá upphafi. Salah shines as Slot & Liverpool get fans' backing BBC, sótt, 2. nóvember 2025
Gengi liðsins var brösugt og eftir að hafa setið á bekknum þrjá leiki í röð í byrjun desember lýsti Salah yfir vonbrigðum með félagið og Arne Slot, þjálfara og 
tjáði það að næsti leikur gæti orðið hans síðasti fyrir félagið. Salah hraunar yfir Liverpool og Slot Fótbolti.net, sótt 6. desember 2025 Í kjölfarið var hann utan hóps þegar Liverpool ferðaðist til Mílanó í leik Meistaradeildar Evrópu. Salah spilaði sinn síðasta leik sinn fyrir Afríkukeppnina um miðjan desember og gaf stoðsendingu eftir að hafa komið af bekknum. Þar með komst hann í 277 markaframlög í úrvalsdeildinni fyrir eitt lið og tók yfir met Wayne Rooney. Salah back as Ekitike double helps Liverpool beat Brighton BBC, sótt 13. desember, 2025

Egypska landsliðið
Salah hefur spilað með landsliðinu síðan 2011 og er annar markahæsti leikmaður þess frá upphafi. Hann spilaði stórt hlutverk þegar Egyptar komust á HM 2018. Hann skoraði 5 mörk í undankeppninni, þar á meðal 2 mörk í lokaleiknum gegn Kongó. Egyptar komust ekki í gegnum riðlakeppnina í lokakeppninni. Salah skoraði tvö mörk í keppninni.

Í  Afríkukeppninni 2022 mætti Egyptaland Senegal í úrslitum og mætti Salah því félaga sínum Sadio Mané úr Liverpool. Svo fór að Senegal vann í vítaspyrnukeppni en Salah fékk ekki að taka síðustu spyrnu Egypta þar sem lið hans hafði misnotað 2 spyrnur og vann því Senegal 4-2. 

Salah og Mané mættust aftur í undanúrslitum Afríkukeppninnar 2025. Þá hafði Mané aftur betur og skoraði eina markið. Mane hits winner as Senegal ends Salah's AFCON bid BBC, sótt 14. janúar, 2026

Svipmyndir

Tengill
Hver er sannleikurinn um Salah? - Umfjöllun RÚV

Tilvísanir

Salah, Mohamed
Flokkur:Fólk fætt árið 1992